o
ILOA ARKEEN
Tarvitsetko todellista muutosta elämääsi?
Onko mieleesi juolahtanut, että sen on alettava sinusta?
Tänään kuulet, miten voit tehdä iloa tuovia muutoksia.
ILOA ARKEEN Pelon dynamiikka 1/2
Tänään puhun pelon dynamiikasta.
Joskus tuntuu, että ihmisillä on enemmän pelkoa kuin uskoa.
Emme aina tajua, miten paljon pelkoa elämässämme on
ja miten monia päätöksiä teemme pelon perusteella.
Mitenköhän usein Jumala yrittää viedä meitä uuteen tai parempaan,
nostaa ylemmäs, vaikkapa parempiin ihmissuhteisiin,
mutta pelko luopua siitä, mihin olemme tottuneet,
estää meitä etenemästä.
Annoin nimen Pelon dynamiikka, koska dynamiikka tarkoittaa isoa.
Mikä tekee pelosta niin dynaamisen ja ison elämässämme?
Jos aikoo pelätä jotakin, kannattaisi pelätä pelkoa.
Pelossa on rangaistusta, sanoo 1. Joh. 4.
Jeesus ei kuollut puolestamme siksi, että meitä rangaistaisiin.
Hän sanoi, että varas tulee vain
varastamaan, tappamaan ja tuhoamaan.
Mutta Jeesus sanoi: Minä tulin,
jotta voisitte nauttia elämän yltäkylläisyydestä,
joka on ylitsevuotavaa. Et voi nauttia elämästäsi,
jos se on täynnä pelkoa.
2. Tim. 1 sanoo, ettei Jumala antanut meille pelkuruuden henkeä.
Pelko on siis henki.
Jumala ei ole antanut meille pelkuruuden henkeä,
vaan voiman hengen,
rakkauden ja terveen harkinnan hengen.
Pelko tekee sinusta heikon. Jumala haluaa, että olemme vahvoja.
Jumala on antanut rakkauden hengen ja haluaa meidän olevan yhteydessä
toisiin ihmisiin. Pelko estää sinua siinäkin.
Moni ei halua yhteyttä toisiin koettuaan pari kolhua.
Moni on elänyt rikkovassa suhteessa ja elää nyt eristäytyneenä.
He eivät enää halua muiden yhteyteen tai intiimiin suhteeseen.
Monilla on niin paljon pelkoja, etteivät he päästä ketään lähelle.
Pelko estää meitä vaeltamasta rakkaudessa.
Pelkäämme antaa sitä, mitä Jumala käskee antaa,
yhteyttä muihin, satutetuksi tulemista,
lähelle päästämistä, koska avoimuus voi johtaa siihen,
että sinua käytetään hyväksi.
Jumala ei antanut pelkuruuden henkeä, vaan voiman,
rakkauden ja terveen harkinnan hengen.
Pelko hyökkää harkintaamme.
Pelko estää terveen harkinnan. Kun pelko hyökkää harkintaasi,
alat ajatella lähes hulluja asioita.
Vihollinen sanoo meille niin paljon typeryyksiä: Mikään ei muutu,
kaikki vain pahenee, sinä tai asiasi eivät koskaan muutu.
Tällainen ajattelutapa unohtaa, että ihmiselle mahdoton
on Jumalalle mahdollista.
Älä usko vihollisen "ei koskaan" -valheita.
Vain yksi on muuttumaton, ja hän on Jumala itse.
Kaikki muu voi muuttua: kaikki ihmiset,
rahatilanne, työtilanne, ihmissuhteet, lapset,
puolisot. Jumala itse on ainut, jota ei voi muuttaa.
1. Joh. 4:18
Pelkoa ei rakkaudessa ole.
Tässä puhutaan Jumalan rakkaudesta. Kun tuntee Jumalan rakkauden,
se vapauttaa meidät pelosta.
Noin 25 vuotta sitten
kun olin aloittamassa palvelu- tehtävääni eräässä seurakunnassa,
ja kyseessä oli naisten kokous, odotin tilaisuuttani pitkään
ja halusin puhua heille oikean sanoman. Rukoilin sitä pitkään.
Jumala vastasi: Haluan, että kerrot omilleni, että rakastan heitä.
En olisi halunnut pitää pyhä- kouluopetusta jakeesta Joh. 3:16.
Halusin olla Jumalan voimanainen. Halusin mullistavan sanoman.
Sanoin: Kaikkihan tietävät, että rakastat heitä.
Pyhä Henki sanoi sydämelleni: Harvat tietävät sen,
sillä jos tietäisivät, he käyttäytyisivät hyvin eri tavalla.
On helppo ajatella, että Jumala rakastaa meitä kun olemme kiltisti.
Mutta entä vaikeina päivinä tai tehtyämme virheitä?
On helppo kertoa muille Jumalan rakkaudesta, mutta
se on itsekin otettava vastaan. Raamattu sanoo: kun teemme sen,
elämässämme ei enää ole pelkoa.
Jos pelkoa on, meidän täytyy oppia lisää Jumalan rakkaudesta.
Tiedämme jo jotain, mutta tarvitaan lisää muistutusta
siitä, että Jumala rakastaa meitä ja pitää meistä huolta,
jos luotamme häneen. Menneisyyttä tai tulevaisuutta
ei tarvitse pelätä, sillä ne ovat Jumalan hallussa.
Ei haittaa, ellet tiedä mitä tehdä, sillä Jumala kyllä tietää.
Aamen.
Hän tietää lopun ja alun, hän on aloittaja ja loppuun saattaja,
alfa ja omega ja kaikkea siltä väliltä.
Pelkoa ei rakkaudessa ole.
Amplified-käännöksen mukaan kammoa.
Monet kammoksuvat monia asioita, ja kammo on pelon lähisukulainen.
Kieltäydyn tietoisesti kammoksumasta asioita.
Kammo imee sinusta elämän. Kun kammoksut, et nauti mistään.
Älä kammoksu auton öljynvaihtoa, tiskejä, ruokaostoksia,
töihin menemistä, ruuhkaa tai mitään, minkä kuitenkin teet.
Älä istu nauttimassa konferenssista ja ala 5 minuuttia ennen loppua
ajatella: Kammoan sitä, että pitää päästä autolle ja ajaa ruuhkassa.
Kammoan ajomatkaa kotiin ja huomenna taas takaisin.
Uskon, että pienet kammodemonit yrittävät imeä ilon kaikesta.
Jos menet ruokakauppaan, nauti siitä.
Miten siitä voi nauttia? Se riippuu asenteesta.
Ennen olin vakavamielinen,
syvällisiä pohtiva ja työhöni keskittyvä, ja mieheni,
vaikka onkin ahkera työssään, nautti samalla kaikesta mitä teki.
Se ärsytti. Ne jotka eivät nauti elämästä ärsyyntyvät nauttiville.
Ajattelemme, että he ovat vastuuttomia tai jotakin muuta.
Kun lapsemme olivat pieniä ja menin Daven kanssa ruokakauppaan,
hän piti siitä. Lapsenvahtiin ei ollut varaa, joten laitoimme
kolme lasta autoon ja menimme kerran kahdessa viikossa kauppaan.
Se oli ponnistus. Rahaa oli vain vähän, minulla oli lista, kupongit
ja vastuu siitä, että kaikki toimisi.
Menimme kauppaan, ja Dave leikki lasten kanssa,
jahtasi heitä ja minuakin kärryjen kanssa.
Tuntui kuin olisin ollut siellä neljän lapseni kanssa.
Dave on niin pitkä, että näki hyllyjen yli, mitä tein.
Hän heitteli minulle tavaraa hyllyjen yli.
Koska en nähnyt, että se oli hän, hermostuin.
Joskus hän melkein aiheutti minulle sydänkohtauksen.
Stressaannuin ja suutuin yhä enemmän.
Lopeta jo! Kasva aikuiseksi! Pitääkö sinun tulla tänne
järjestämään kohtaus? Mikset voi odottaa autossa?
Etkä voi auttaa? Pitääkö minun tehdä kaikki työt?
Eräänä iltana hän sanoi: Yritän vain pitää hauskaa.
Vastasin, etten tullut pitämään hauskaa.
En tullut tänne siksi. Minulla on tehtävä hoidettavana.
Haluan ostokset kärryyn, kassalle, kotiin ja hyllyyn.
Halleluja! Enää en ole yhtä kireä.
Keskityn, saan paljon aikaan, olen vastuuntuntoinen,
mutta 12 vuotta sitten päätin:
Paholainen, enää et varasta minulta.
Aion nauttia elämästä ja opettaa samaa muillekin.
Varo kammoamisen henkeä, ja aina kun sanot kammoavasi, tee näin.
En kammoa mitään. Odotan tämän tekemistä Jumalan voimassa.
Koska Pyhä Henki on minussa, voin nauttia epämieluisistakin asioista.
Kammoaminen kuuluu eri saarnaan. Palataan pelkoon.
Pelkoa ei rakkaudessa ole, vaan täydellinen rakkaus
ajaa kaiken pelon ulos, sillä pelko tuo tullessaan ajatuksen...
Pysähdyin, koska haluan kiinnittää tähän huomiota.
Pelko tuo tullessaan ajatuksen rangaistuksesta.
Se, joka pelkää, ei siis ole päässyt kypsyyteen rakkaudessa,
eikä tullut täydelliseksi rakkaudessa.
Hän tietää kyllä jotakin Jumalan rakkaudesta,
mutta se ei ole vielä tullut täydelliseksi hänessä.
Ajatukset rangaistuksesta, piinasta, kärsimyksestä.
Paholainen antaa meille ajatuksia, ja kun otamme ne vastaan,
alamme ajatella niitä. Sitten tulee pelko.
Jos haluat päästä eroon pelosta, tee jotakin ajatuksillesi.
Teemme virheen siinä, ettemme usko voivamme ajatuksillemme mitään.
En voi sille mitään, minä vain ajattelen niin...
Toivon, etten ajattelisi niin, mutta ajattelen silti.
Paholainen haluaa sinun ajattelevan, ettet voi ajatuksillesi mitään.
Totuus on, että voit heittää väärät ajatukset syrjään ja valita oikeat.
Jumala on antanut sinulle terveen harkinnan.
Voit valita, mitä haluat ajatella.
Voit ajatella tarkoituksella, etkä vain sen perusteella,
mitä mieleesi sattuu tulemaan. Jos et pidä ajatuskulustasi,
ja jos tiedät sen pelokkaaksi tai masennusta tuottavaksi,
on paras alkaa puhua ääneen oikeita asioita.
Ajattelet suurimman osan hiljai- suudessa, puhellessasi itseksesi
ajaessasi autolla, kotitöitä tehdessäsi, töihin lähtiessäsi.
Puhelet itseksesi, ja jos joku alkaa puhua jostakin muusta,
ajatuskulkusi katkeaa. Voit puhua ääneen itsellesi.
Voit sanoa: En pelkää. Paholainen on valehtelija.
Tämä ei jatku ikuisesti. Jumala on puolellani.
Asiat muuttuvat jo nyt. En ehkä näe sitä vielä, mutta uskon,
että Jumala tekee työtä elämässäni.
Uskon todella vahvasti Jumalan sanan ääneen puhumiseen.
En pysty edes kuvailemaan, miten vahvasti uskon
Jumalan sanan ääneen puhumisen periaatteeseen.
Sinun on itse hieman saarnattava jopa yksin ollessasi,
sillä Paholainen ei jää kuuntelemaan hyvää, sananmukaista saarnaa.
Kuulitteko?
Jos teet niin kuin nyt suosittelen, se muuttaa elämäsi.
Hyvä, että kuuntelette, hyvä että tulitte.
Iloitsen siitä, että tulitte, ja saan puhua tämän teille.
Toivon, että sanomani uudistaa mielesi. Mutta se ei auta,
ellet mene kotiin ja toteuta sitä.
Jos olemme sanan kuulijoita, mutta emme tekijöitä, petämme itseämme,
eli järkeilemme totuuden vastaisesti.
Ala keskeyttää vääriä ajatuskulkujasi
puhumalla sanaa, laulamalla, soittamalla hyvää musiikkia,
tai käymällä rohkaisevan keskustelun jonkun kanssa.
Jos jo valmiiksi pelkäät tai olet huolissasi,
älä hankkiudu jonkun kielteisen, synkän, valittavan, purnaavan luo.
Pysy heistä mahdollisimman kaukana. Aamen.
Osa teistä voisi muuttaa elämänsä vaihtamalla osan ystävistään.
Et halua loukata heitä, mutta haluatko heidän vetävän sinut alas?
Ajatukset herättävät tunteita.
Pelokkaat ajatukset herättävät pelokkaita tunteita.
Tärinää, vapinaa, hikoilua,
suun kuivumista, sydämen tykytystä, vetäytymistä.
Pelokkaat ajatukset voivat estää ihmisiä etenemästä.
Saatat valmistautua astumaan uudelle alueelle elämässäsi.
Olet astumaisillasi veneestä niin kuin Pietari.
Jumala on valmistanut sinua ja olet astumaisillasi veteen,
kokeilemaan sitä, mitä uskot Jumalan haluavan sinun tekevän,
ja missä tarvitaan yliluonnollista.
Olet innoissasi. Elämä virtaa. Tunnet olevasi taas elossa.
Olet innoissasi. Tavoittelet jotakin. Sinulla on unelma, näky.
Sitten Paholainen alkaa puhua: Nolaat itsesi.
Kaikki nauravat sinulle. Et sinä niin voi tehdä.
Entä jos... ja entä jos... ja entä jos...
Entä jos se ei ole Jumalasta? Entä jos teet virheen?
Entä jos se ei onnistu? Entä jos menetät ystäväsi?
Pian käy näin.
Täytyy katsoa, mihin peruutan.
Ja sitten se suurin: Paras pysyä siellä missä on turvallista.
Kaikki elämä, innokkuus, näky, unelmat ovat mennyttä.
Tilalle tulee masennus, pettymys, alakulo, lannistuminen.
Käy niin kuin Paholainen haluaa: et taaskaan edisty lainkaan.
Älä pelkää astua ulos veneestä.
Älä pelkää kadottavasi Jumalan. Jos teet parhaasi ja eksyt hänestä,
hän löytää sinut ja ohjaa takaisin oikealle tielle.
Haluan sinun päättävän: En enää elä pelossa.
En voi saarnata niin, että pelon tunne pysyy aina loitolla sinusta.
Mutta voin opettaa, miten voit olla elämässä pelossa.
Pelko on vain henki, joka laittaa mieleesi ajatuksia.
Kun otat ne vastaan, se herättää tunteita.
Pelko on usein vääriä todisteita, jotka näyttävät päteviltä.
Paholainen sanoo, että tapahtuu jotakin, mikä todennäköisesti
ei tapahdu, ellet ala uskoa sen olemassaoloon.
Sanon saman uudestaan.
Pelko on henki, joka aiheuttaa ajatuksia.
Jos ajattelet niitä, se herättää tunteita
ja päädyt alueelle, jolla Jumala ei voi toimia elämässäsi
haluamallaan tavalla, ja alat ajatella ja uskoa asioita niin,
että ne tapahtuvat. Ne ovat pätevän näköisiä vääriä todisteita.
Paholainen yrittää saada sinut uskomaan valheisiinsa.
Usko Jumalaan vapauttaa Jumalan voiman elämässämme
ja pelko avaa oven vihollisen voimalle elämässämme.
Pelko on Saatanan vääristynyttä uskoa.
Kun pelkäämme, luotamme enemmän Paholaisen kuin Jumalan sanoihin.
En nyt puhu pelon tunteesta.
Pelko on enemmän kuin pelkkä tunne.
Pelko tarkoittaa pakenemista.
Etenen elämässäni Jumalan suunnitelman mukaisesti.
Jumala on antanut minulle tehtävän, joten otan askeleita sitä kohti.
Sitten tulee pelko.
Ajatukset, käsitykset, mielikuvat,
ystävät, joilla ei ole paremmasta tietoakaan.
Vihollinen käyttää heitä pelotellakseen minua.
Kaikki minussa haluaa paeta.
Mutta jatkan silti Jumalassa, vaikka se on vaikeaa.
Jumala sanoo: Älä pelkää, sillä minä olen kanssasi!
En jätä enkä hylkää sinua matkalla sinne, mihin sanoin sinut vieväni.
En jätä sinua koko elämäsi aikana.
Vaikka tunnen pelkoa, voin jatkaa eteenpäin tietäen,
että Jumala on kanssani.
Luuletteko, etten koskaan tee mitään peloissani?
Teen niin jatkuvasti. Usein asiat, joita pelkäämme,
ovat meille täysin uusia, eikä meillä ole niistä kokemusta,
emmekä ole varmoja, pärjäämmekö niissä.
Olen kuluneen vuoden aikana tehnyt vähintään 4-5 asiaa,
joita olen muiden tietämättä hermoillut. Tärisin ja suuni kuivui,
mutta uskoin sydämessäni, että tein Jumalan tahdon mukaan.
Olen oppinut, että jos teen jotakin mitä en ole koskaan tehnyt
ja teen sen uudelleen ja uudelleen,
se alkaa kerta kerralta tuntua tutummalta, eikä vihollinen voi
kasata sitä taakakseni, koska aina kun onnistun,
hän ei voi enää vakuuttaa minua siitä, että epäonnistun.
Jotkut antavat muiden hallita elämäänsä, koska pelkäävät sanoa:
En halua tehdä niin.
He pelkäävät sanoa ei.
En halua tehdä niin. En usko, että Jumala johdattaa minua siihen.
He vihaavat itseään toivoen, etteivät olisi niin heikkotahtoisia
ja he tietävät, että pitäisi kieltäytyä, mutta eivät tee sitä.
He päättävät rukoilla lisää. Rukous on hyvä asia,
ja tarvitsemme sitä paljon, mutta älä piiloudu sen taakse.
Jos tiedät, että Jumala haluaa sinun tekevän jotakin,
olet rukoillut jo tarpeeksi, ja on toiminnan aika.
Ymmärrättekö? Haluamme kyllä rukoilla ennen kuin toimimme,
mutta usein piiloudumme rukouksen taakse.
Rukoilen vielä lisää tätä asiaa.
Uskon, että on vielä rukoiltava.
Osa teistä ei juurikaan vaikuta Jumalan valtakuntaan,
koska vain rukoilette, vaikka pitäisi toimia.
Tehkää jotakin. Jos et tiedä, mitä pitäisi tehdä,
aloita muutamalla asialla ja ota selvää lopusta.
Teitä tarvitaan muuhunkin kuin istumaan penkissä tilaa viemässä.
Aamen.
Sinun on tultava mukaan. Entä jos haavoitun?
No sitten sinä parannut niin kuin me muutkin.
Sinun on tultava mukaan. Entä jos minua käytetään hyväksi?
Niin varmaan tapahtuukin jossakin vaiheessa.
Parantaja asuu sisälläsi. Älä elä jatkuvassa pelossa.
Elä uskossa.
Pelkään, että minua loukataan. Unohda pelkosi, niin käykin.
Eräs ystäväni tuli raskaaksi vasta yli 40-vuotiaana,
ja se oli hänelle todella rankkaa. Kerran hän sanoi:
Pelkään niin paljon sitä, että tämä tekee kipeää.
Sanoin: Unohda pelkosi, niin siinä käykin.
Miljoonat naiset ovat selvinneet siitä ja tehneet sen toistekin.
Nuoremmilla on apuna epiduraalitkin, joista me emme tienneet mitään.
ILOA ARKEEN
Se, mitä uskot suhteestasi Jumalaan, on hyvin tärkeää.
Olemme Jumalan lapsia, ja vaikkei hän aina mielisty kaikkeen,
mitä teemme, hän on mielistynyt meihin kun uskomme häneen.
Tarjolla on yksi parhaista materiaaleistamme:
4 cd:n opetukseni Mielen taistelukenttä
ja samanniminen, suosittu kirjani.
Se on myydyin kirjamme: yli 2 miljoonaa kappaletta.
Saat lahjaksi myös lääkäri Caroline Leafin kirjan
Who Switched Off my Brain?
Saat tieteellisiä faktoja siitä, miten mieli toimii. Siunausta.
Tilaa Joycen kirja ja 4 cd:n opetus Mielen taistelukenttä.
Saat kirjan Who Switched Off My Brain? ilmaisena lahjana.
www.joycemeyer.org
Saatko sen?
Enjoying Everyday Life (Iloa arkeen) - lehti
tutustuttaa sinut palvelutyöhömme.
Tilaa ilmainen englanninkielinen lehti jo tänään.
Näin, ettei elämä muuttuisi. Minun piti pelkistää sitä.
Vapauduin taakasta kun aloin lukea tätä kirjaa.
Opit hidastamaan ja nauttimaan hetkistä.
Iloa. Elämän yksinkertaisuutta.
Hän tietää, mistä puhuu. Kiitos, Joyce.
100 Ways to Simplify Your Life.
Saatavana kirjakaupoista.
Suomennos: Johanna Hartikainen